
Давлат тиббий суғуртаси жамғармасининг 2025 йил 11 мартдаги 18-и-сон буйруғига асосан Ихтисослаштирилган тиббиёт ташкилотлари билан ишлаш бўлими томонидан бажарилган ишлар бўйича 
ҲАФТАЛИК ҲИСОБОТ
(2025 йил 1-5 декабрь учун)


1.  Вазирлар Маҳкамасининг 04.11.2025 йилдаги “Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш тартиби тўғрисидаги низомни тасдиқлаш ҳақида”ги 694-сон қарори ижросини таъминлаш мақсадида Соғлиқни сақлаш вазирлигининг, “UZINFOCOM”МЧЖ ва Жамғарма ходимларининг маъсул ходимлари иштирокида Zoom - платформаси орқали йиғилиши бўлиб ўтди.
2. Ўзбекистон Республикаси Соғлиқни Сақлаш Вазирининг 2025 йил
12 сентябрдаги “Республика ихтисослаштирилган илмий-амалий ва бошқа тиббиёт марказлари фаолият самарадорлигини ўрганиш тўғрисида”ги 286-сонли буйруғини ижросини таъминлаш мақсадида шу буйруқнинг 1 ва 3 чи иловаларида кўрсатилган ходимлар тиббиёт марказларини ўрганиш учун юборилди. 
3. Ўзбекистон Республикаси Президентининг 2021 йил 28 июлдаги "Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида" ПҚ-5199-сон қарори ижросини таъминлаш мақсадида ҳудудий бўлинмалар ходимлари томонидан тақдим этилган тиббиёт муассасаларида имтиёзли тоифага кирувчи даволанаётган беморлар тўғрисида хафталик маълумотлар умумлаштирилди
ва Раҳбариятга киритилди.
4. Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ–5199-сон қарори ижроси бўйича 2025 йилнинг дастлабки 11 ойида амалга оширилган ишлар тўғрисида Ўзбекистон Республикаси Соғлиқни сақлаш вазирлигига маълумот ва таклифлар юборилди.
5. Республика ихтисослаштирилган травматология илмий-амалий тиббиёт марказининг 2025 йил 26 ноябрдаги 06/1296-сон,  06/1294-сон, 06/1295-сон хатлари билан тақдим этилган тиббий хизматлар ҳисоботлари кўриб чиқилди ва натижаси бўйича тегишли жавоб хати тайёрланди.
6. Самарқанд давлат тиббиёт университети ихтисослашган хирургик килинкасининг 24.11.2025 йилдаги 04/94-сон хатини ўрганиб чиқиб, натижаси бўйича тегишли жавоб хатлари тайёрланди. 
7. Ўзбекистон Республикаси Президентининг 2023 йил 8 сентябрдаги “Оналар ва болалар саломатлигини муҳофаза қилиш, аҳолининг репродуктив саломатлигини мустаҳкамлаш чора-тадбирлари тўғрисида”ги ПҚ-296-сон қароридаги топшириқ ижроси бўйича 100 тагача имтиёзли тоифага кирувчи шахсларга тиббиёт ташкилотлари томонидан ёрдамчи репродуктив технологиялар усуллари муваффақиятли қўлланганда Давлат бюджети маблағлари ҳисобидан қопланиши белгиланган ва 01.12.2025 йил ҳолатига ёрдамчи репродуктив технологиялар усулларини амалга ошириш билан боғлиқ харажатларни қоплаш юзасидан Жамғармага мурожаатлар келиб тушмаганлиги бўйича Ўзбекистон Республикаси Соғлиқни сақлаш вазирлигига маълумот берилди. 
8. "ZARMED PRATIKSHA HOSPITAL GROUP" хусусий корхонаси, ERA med клиникаси, "EVROMED TRANS HAIR AND PLASTIC SURGERY CLINIC" МЧЖнинг хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.
9. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
10. 2025 йил 4 декабрь куни Ўзбекистон республикаси стратегияни ривожлантириш агентлигининг “Ўзбекистонда биоэтикани жорий этиш” мавзусидаги конференцияда иштирок этилди.
11. Соғлиқни сақлаш вазирлигида электрон соғлиқни сақлашга доир тиббий электрон дастурларни жорий этиш юзасидан жорий йилнинг 4 декабрь куни ташкил этилган йиғилишда қатнашилди.
12. Электрон йўлланма асосида даволашга қабул қилинган имтиёзли тоифага кирувчи беморларга кўрсатилган тиббий ёрдам харажатлари тиббий хизматларни базавий нархлар доирасида электрон ахборот тизими орқали Давлат бюджети маблағлари ҳисобидан қоплаб берилиши бўйича Ижтимоий миллий агентлиги билан 2025 йил 5 декабрь куни ташкил этилган ZOOM йиғилишида иштирок этилди.
13. Бошқа ташкилий-амалий ишлар бажарилди.



Бўлим бошлиғи                                                              Б. Данияров
